शेख मोहम्मद यांच्यासोबत राजकुमारी हया

शेख मोहम्मद यांनी हया यांच्याविरोधात खटला दाखल केला असून त्याची सुनावणी मंगळवारपासून (31 जुलै) लंडनमध्ये होणार आहे. 

युवराज्ञी हया या जॉर्डनचे शाह अब्दुल्ला यांची सावत्र बहीण आहेत. शेख मोहम्मद यांच्या त्या सहाव्या पत्नी आहेत.  

दुबई आणि संयुक्त अरब अमिरातच्या (UAE) च्या दृष्टिनं हे प्रकरण अतिशय संवेदनशील मानलं जातं आहे. 

या प्रकरणी एक खासगी सुनावणीही झाली होती. या सुनावणीच्या वेळेस दोन्ही पक्षांनी म्हटलं होतं, की पैसा किंवा घटस्फोटापेक्षाही आमच्या मुलांच्या भविष्याच्या दृष्टिनं हा निर्णय महत्त्वाचा आहे. 

UAE नं या खटल्याबद्दल कोणतीही प्रतिक्रिया दिली नसून हा राजघराण्याचा खासगी प्रश्न असल्याचं म्हटलं आहे. 

शेख लतीफानंही केलं होतं दुबईमधून पलायन 

शेख मोहम्मद आणि युवराज्ञी हया यांच्या दरम्यान मतभेदाचं कारण शेख मोहम्मद यांची मुलगी शेख लतीफा असल्याचं दुबईच्या राजघराण्याच्या जवळच्या लोकांचं म्हणणं आहे. 

33 वर्षीय शेख लतीफा यांची आई शेख मोहम्मद यांची दुसरी पत्नी आहे. शेख लतीफा यापूर्वीही वादात अडकल्या होत्या. त्यांच्या एकूण राहणीमान आणि जीवनशैलीवर... आणखी 4000 वर्णांसाठी लेख सुरू ठेवा:
बंधनं लादण्यात आल्यानंतर त्यांनी घरातून पळून जाण्याचा प्रयत्न केला होता. 

राजकुमारी शेखा लतीफा

शेख लतीफाच्या मित्रांनी दिलेल्या माहितीनुसार गेल्या वर्षी त्यांनी पळून जाण्याचा प्रयत्न केला होता. मात्र भारतीय किनाऱ्याजवळ अमिरातीच्या सैन्यांनं त्यांचं जहाज ताब्यात घेतलं होतं. डिसेंबरमध्ये आयर्लंडच्या माजी राष्ट्रपती मॅरी रॉबिन्सन यांच्यासोबत झालेल्या एका बैठकीनंतर लतीफा कोणालाही दिसल्या नाहीत. 

रॉबिन्सन या संयुक्त राष्ट्रांच्या मानवाधिकार समितीच्या माजी प्रमुख आहेत आणि युवराज्ञी हया यांच्या मैत्रिणदेखील. 

या बैठकीनंतर शेखा लतीफा 'संकटात' असल्याचं सांगितलं जात आहे. त्या आपल्या कुटुंबाच्या 'प्रेमळ निगराणी'खाली असल्याचंही म्हटलं जातं. 

या आरोपांना उत्तर देताना UAE प्रशासनानं शेख लतीफा यांच्यावरील उपचार आणि रॉबिन्सनसोबतच्या बैठकीची माहिती दिली होती. 

गेल्या वर्षी मार्च महिन्यात शेखा लतीफा यांनी ४० मिनिटांचा एक व्हीडिओ प्रसिद्ध केला आहे. आपल्यावर जे निर्बंध लादले जात आहेत, त्यामुळे आपल्याला दुबईत राहायचं नसल्याचं त्यांनी या व्हीडिओत सांगितलं होतं. 

या व्हीडिओमध्ये शेख लतीफानं आपली बहीण शम्सा हिचा उल्लेख केला होता. 2000 साली ब्रिटनमध्ये सुट्टी घालवण्यासाठी गेलेली शम्सा ही तिथून पळून गेली होती. 

शेख मोहम्मद यांचं ब्रिटनसोबतचं नातं 

शेख मोहम्मद यांचं ब्रिटनसोबत वेगळंच नातं आहे. ब्रिटनमधील प्रसिद्ध सँडहर्स्टचे ते विद्यार्थी आहेत. 

महाराणी एलिझाबेथ यांच्याप्रमाणे शेख मोहम्मद यांनाही घोडे आवडतात. ब्रिटनमधील घोड्यांच्या व्यापारातील ते मोठं नाव आहे. त्यांची आणि त्यांच्या कुटुंबाची ब्रिटनमध्ये प्रचंड संपत्ती आहे. त्यांच्याच कार्यकाळात दुबई प्रमुख व्यापारी आणि पर्यटन केंद्र बनलं. 

शेख मोहम्मद-युवराज्ञी हया

मात्र आता लंडनमध्ये सुरू होणाऱ्या कौटुंबिक लढ्यासोबतच त्यांना दुबईमधील राजकीय आणि आर्थिक आव्हानांनाही सामोरं जावं लागत आहे. 

गेल्या चार वर्षांपासून दुबईची अर्थव्यवस्था मंदावली आहे. क्षेत्रीय तणावामुळे तेलाचे दरही सातत्यानं घसरत आहेत. 

हा कायदेशीर लढा जॉर्डनचे राजे अब्दुल्ला यांच्यासाठीही चिंतेचा विषय आहे. कारण UAE आणि त्याचा मित्रराष्ट्र असलेल्या सौदी अरेबियाकडून जॉर्डनला आर्थिक मदत मिळते. 

कोण आहेत हया बिन अल् हुसैन?

युवराज्ञी हया यांचा जन्म 1974 साली झाला. जॉर्डनचे माजी राजे हुसैन हे त्यांचे वडील आणि...